OzLabs/hebrew-wiki-articles huggingface dataset:
מחוזות גרמניה

מפת מחוזות גרמניה: בצהוב מחוזות [[עירוניים ובלבן כפריים.]]

הרפובליקה הפדרלית של גרמניה מורכבת מ-16 מדינות פדרליות המחולקות ל-439 מחוזות ("Kreise" – קְרַייזֶה; בלשון יחיד "Kreis" – קְרַייס). 

המחוזות נמצאים מבחינה מנהלית תחת המדינות הפדרליות (Länder) והרגירונגסבצירק (Regierungsbezirk – שיטת החלוקה במספר מדינות פדרליות) ומעל העיריות המקומיות (Gemeinden). 

רוב המחוזות, 313 במספר, הם כפריים (Landkreise). ערים המאוכלסות בלמעלה מ-100,000 תושבים (המוגדרות Großstadt - גרוסשטאט), וכן עיירות קטנות יותר במספר מדינות, בדרך כלל לא שייכות למחוז כלשהו – ולוקחות את האחריות המחוזית (בדומה לקונצפט של ערים עצמאיות). מחוזות אלה מכונים "המחוזות העירוניים" (Kreisfreie Städte – קְרַייסְפרָיֶיה שְטֵדְטֵה), כלומר ערים שהן מחוז – ומספרן 116.

במדינת נורדריין-וסטפאליה ישנן מספר ערים בהן מעל 100,000 תושבים, שאינן משתייכות למחוזות עירוניים. ערים אלו משתייכות למחוזות שונים, למרות שהן מתפקדות כמחוז עצמאי. העיר מורס במדינה זו היא הגדולה בגרמניה שאינה מחוז עירוני ושאינה מנהלת אחריות מחוזית. 

==קישורים חיצוניים==

*
קטגוריה:גרמניה: חלוקה מנהלית
גרמניה
זעמן יפהפה

זַעֲמָן יְפֵהפֶה (שם מדעי: Platyceps elegantissimus) הוא נחש לא ארסי הנמנה עם משפחת הזעמניים. הנחש נמצא בדרך כלל בבתי גידול מדבריים ונחשב לנדיר בכל תחום תפוצתו. נמצא לראשונה בישראל באזור הערבה בשנת 1953 מאז נצפו פרטים בודדים בלבד.

הזעמן היפהפה הבוגר מגיע לאורך של כמטר ומשקלו הממוצע כ-50 גרם. הגב צהוב והוא מכוסה בכתמים רוחביים שחורים. זנב הזעמן היפהפה מכוסה טבעות שחורות לחלק מהפרטים יש גם פס בצבע אדום או כתום הנמשך לאורך כל הגוף. גופם דק יחסית וזנבם ארוך. שינהם מרובות והן הולכות וגדלות בהדרגה מקדמת הלסתות ואחורה. הם זריזים, עיניהם גדולות יחסית ומסתבר שחוש הראיה שלהם מפותח.

הזעמן היפהפה מעדיף לחיות מעל פני הקרקע, בעיקר בין שיחים ולמרגלות עצים, אך מספר פרטים נתפסו מתחת לגזעי דקלים שנכרתו.

הוא פעיל במהלך שעות היום. לא ידוע ממה הזעמן ניזון בטבע, פרטים בשבי ניזונים מחרקים. הם מתגוננים על ידי נשיפת אוויר ונשיכות.

==לקריאה נוספת==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 166-168
* אברהם ארבל - עורך. החי והצומח של ארץ-ישראל : אנציקלופדיה שימושית מאוירת, כרך 5 - זוחלים ודוחיים. הוצאת משרד הביטחון, 1984.

==קישורים חיצוניים==

* [http://www.kotar.co.il/KotarApp/Index/Chapter.aspx?nBookID=9870429&nTocEntryID=9984478 זעמן יפהפה] באתר מט"ח
* סקירה ותצפיות [http://www.wildisrael.com/?q=content/זעמן-יפהפה בזעמן יפהפה] באתר [http://www.wildisrael.com/ עמותת מן השדה]

קטגוריה:בעלי חיים שתוארו ב-1878
קטגוריה:טקסונים שתוארו בידי אלברט גינטר
קטגוריה:זעמניים
קטגוריה:ארץ ישראל: נחשים שאינם ארסיים
ריצ'רד ג'ונס

ריצ'רד ג'ונס (באנגלית: Richard Henry Jones; נולד ב-26 באוגוסט 1950) הוא דיפלומט אמריקאי שכיהן כסגן המנהל הכללי של סוכנות האנרגיה הבינלאומית בשנים 2008–2013. כיהן כשגריר ארצות הברית בישראל בין השנים 2005–2008.

בין השנים 1996–1998 היה שגריר בלבנון, בין השנים 1998–2000 היה שגריר בקזחסטן, בין השנים 2001–2004 שימש שגריר ארצות הברית בכווית ובשנת 2005 שימש כיועץ בכיר למזכיר המדינה האמריקאי ומתאם המדיניות בעיראק.

==ביוגרפיה==
ג'ונס נולד בבסיס חיל האוויר בברקסדייל, לואיזיאנה. הוא סיים לימודי תואר ראשון במדעים, במתמטיקה, בהצטיינות במכללת הארוי מד בקליפורניה, תואר שני ושלישי במנהל עסקי ובסטטיסטיקה באוניברסיטת ויסקונסין–מדיסון.

במהלך שירותו בשירות החוץ האמריקאי הוא הוצב פעמיים בריאד ושירת גם בפריז ובתוניס. הוא שימש מנהל האגף למסחר במדינות מפותחות במשרד ליחסים עם מצרים (1987–1989) ואף עמד בראש המשרד ליחסים עם מצרים.

נוסף לשפת אמו ג'ונס דובר ערבית, צרפתית, גרמנית ורוסית. במרשם הפטנטים האמריקאי רשומים על שמו שני פטנטים.

==קישורים חיצוניים==

* [https://web.archive.org/web/20110725180016/http://iea.org/journalists/jones1.html קורות חייו] באתר סוכנות האנרגיה הבינלאומית 

קטגוריה:שגרירי ארצות הברית בישראל
קטגוריה:שגרירי ארצות הברית
קטגוריה:דיפלומטים אמריקאים
קטגוריה:שגרירים בקזחסטן
קטגוריה:שגרירים בלבנון
קטגוריה:שגרירים בכווית
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:אמריקאים שנולדו ב-1950
Show and Prove

Show and Prove הוא אלבום עצמאי של זמר ההיפ הופ האמריקאי וויז קאליפה. הוא יצא לאור ב-5 בספטמבר 2006, כשקאליפה היה בן 19. האלבום מכר מעל 10,000 עותקים.

== רשימת השמעה ==
# Intro
# All In My Blood (Pittsburgh Sound)
# Bout Mine
# I Choose You
# Damn Thing
# Keep the Conversation
# Stay in Ur Lane
# Stand Up
# Too Late
# I'm Gonna Ride
# Gotta Be a Star(רמיקס)
# Let Em Know
# Sometimes
# Locked & Loaded
# Burn Sumthin'
# Crazy Since the 80's
# History in the Making
==קישורים חיצוניים==

קטגוריה:אלבומי ויז קאליפה
קטגוריה:אלבומים באנגלית
טימון ופומבה (סדרת טלוויזיה)

טימון ופומבה (באנגלית: The Lion King's Timon & Pumbaa, בתרגום חופשי: טימון ופומבה של מלך האריות) היא סדרת אנימציה קומית שנוצרה על ידי חברת וולט דיסני. היא מתמקדת בטימון הסוריקטה ופומבה חזיר היבלות. הסדרה היא ספין אוף של מלך האריות, ללא רוב הדמויות האחרות מהסרט. הסדרה רצה במשך שלוש עונות משנת 1995 עד שנת 1999. במהלך העונה האחרונה, נעשו שינויים בצוות הכותבים והבמאי החדש ניסה לכוון שהסדרה תיועד יותר לילדים מאשר לכל המשפחה. כתוצאה מכך, הרייטינג ירד והסדרה בוטלה.

בשנת 2014 הודיעה חברת וולט דיסני על סדרה חדשה לסרט "מלך האריות" בשם "משמר האריות - השאגה חוזרת" ובה טימון ופומבה יהיו כחלק מכוכבי הסרט שייקחו חלק בסדרה.

בישראל הסדרה שודרה במסגרת זמן דיסני בערוץ 2 ואת שיר הפתיחה בגרסה העברית ביצעו תומר שרון בתפקיד טימון ועמי מנדלמן בתפקיד פומבה.
לפני שהסדרה שודרה בטלוויזיה, 3 קלטות וידאו שלה הופצו בישראל בדיבוב מעט שונה.

בשנת 2011 עברה הסדרה בשידורים חוזרים בערוץ דיסני ג'וניור.

== תקציר העלילה ==
כוכבי הסדרה הם טימון ופומבה. הן דמויות מתוך סרט האנימציה של דיסני "מלך האריות" וסרטי ההמשך שלו. הדמויות עוברות בדרך כלל כישלונות וחוות הרפתקאות בעיקר בג'ונגל, אבל לפעמים הם מוצאים את עצמם ברחבי העולם בחיפושיהם אחרי חרקים ונתקלים או צוברים לעצמם אויבים.

=== דמויות ראשיות ===
* טימון - סוריקטה זעיר, אנוכי וחמדן. לעיתים רבות טימון לוקח קרדיט על רעיונותיו של פומבה על אף שהוא באמת ובתמים מאמין שרעיונות אלו היו שלו, על פי שטימון הוא סוריקטה בגרסה העברית הוא מוצג באופן שגוי כחתול בר, אוכל חרקים.
* פומבה - חזיר יבלות גדול וחביב. לעיתים רבות פומבה נוהג לרקום תוכניות מתוחכמות למדיי, אף על פי כן, טימון בסופו של דבר לוקח את הקרדיט על התוכניות של פומבה, אוכל חרקים.

=== דמויות משניות ===
* סימבה – אריה אפריקאי, חבר של טימון ופומבה אשר מופיע במספר פרקים.
*שנזי בנזאי ואד – שלושה צבועים מסוכנים, אויביהם של טימון ופומבה אשר מופיעים במספר פרקים.
*רפיקי – מנדריל (קוף) זקן וחכם ההופך למנהיג הרוחני של טימון ופומבה.
*זאזו – טוקוס אדום-מקור, היועץ המלכותי של סימבה, אשר מופיע במספר פרקים.
*קווינט - בן אדם שרירי בעל זקן ואף אדום. בכל פרק הוא בעל מקצוע שונה ומפאר את עצמו בכל פעם שהוא מציג את עצמו. בחלק מהפרקים הוא נבל, אך באחרים הוא דמות נייטרלית.

==ראו גם==
* מסביב לעולם עם טימון ופומבה

== קישורים חיצוניים ==

* 

קטגוריה:מלך האריות
קטגוריה:סדרות הנפשה אמריקאיות
קטגוריה:דיסני: סדרות טלוויזיה
קטגוריה:דיסני ג'וניור: סדרות
קטגוריה:ערוץ 2: תוכניות רכש
קטגוריה:סדרות טלוויזיה המבוססות על סרטים
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:זוכי אמי בשעות היום: תוכניות: הופעה בתוכנית אנימציה
סאלח חסארמה

סאלח חסארמה (בערבית: صالح حصارمة; נולד ב-24 בפברואר 1974) הוא כדורגלן עבר ערבי-ישראלי ששיחק בעמדת הבלם, וכיום עוזר מאמן בני סכנין.

==קריירה ככדורגלן==
חסארמה החל את דרכו ככדורגלן בקבוצת הנוער של מכבי בענה ובהמשך עבר לקבוצה הבוגרת שהייתה בליגה ב'. בעונת 1994/1995 עבר להפועל טייבה שהייתה בליגה הארצית (הליגה השנייה) ולאחר שתי עונות עלה עם הקבוצה לליגת הבכירה, וערך את הופעת הבכורה שלו בליגת העל מול בית"ר ירושלים בעונת 1996/1997. בסוף העונה חזר עם הקבוצה לליגה הארצית ונשאר עונה אחת.

בתחילת עונת 1999/2000 עבר חסארמה לבני סכנין שהייתה בליגה הארצית (הליגה השלישית) ובסיום העונה עלה עמה לליגה הלאומית ונשאר עוד שתי עונות במועדון.

בעונת 2002/2003 עבר לבני יהודה תל אביב והיה השחקן הערבי הראשון ששיחק בקבוצה. למרות האיומים והצעקות שקיבל בתחילה מהאוהדים הוא השתלב בקבוצה ושיחק שם עונה אחת.

מיד בסיום העונה עבר להפועל חיפה ששיחקה בליגה הלאומית ובסיום העונה עלה עמה לליגת העל ושיחק בקבוצה עונה נוספת, שבסיומה חזר שוב לבני סכנין ששיחקה אז בליגת העל.

בעונת 2006/2007 עבר לעירוני קריית שמונה, בשנת 2011 זכה עם הקבוצה בגביע הטוטו, ובעונת 2011/2012 זכה עם הקבוצה באליפות הראשונה בתולדותיה, וכן בגביע הטוטו בפעם השנייה ברציפות.

בעונת 2012/2013 הגיע עם עירוני קריית שמונה לגמר גביע המדינה, ובסופה פרש חסארמה ממשחק פעיל בגיל 39, כשחקן המבוגר ביותר בליגת העל.

==קריירה כמאמן==
לאחר פרישתו מונה חסארמה למאמן קבוצת הנוער של עירוני קריית שמונה. לקראת עונת 2015/2016 מונה למאמן הקבוצה הבוגרת של המועדון. ב-15 באוגוסט 2015 הוליך את הקבוצה לזכייה בתואר אלוף האלופים, אחרי ניצחון על מכבי תל אביב. ב-13 בפברואר 2016 פוטר מאימון הקבוצה.

ב-18 ביולי 2016 מונה חסארמה למאמן נבחרת ישראל נערים ב'. בפברואר 2017 הוביל את הנבחרת לזכייה בטורניר החורף.

במקביל לעבודתו בנבחרת, הקים חסארמה בית ספר לכדורגל בבענה, והוא מנהל את קבוצת מכבי צעירי בענה.

ב-15 בנובמבר 2020 מונה למאמן מועדון ספורט כפר קאסם<ref></ref> מהליגה הלאומית. ב-16 בפברואר 2021 פוטר מתפקידו.

ב-27 בדצמבר 2021 מונה למאמן קבוצת הנוער של בני סכנין.ב-17 במאי 2023 מונה לעוזר מאמן בני סכנין.

== תארים==
;כשחקן
;עירוני קריית שמונה
* אליפות: 2011/2012
* גביע הטוטו (ליגת העל): 2010/2011, 2011/2012
* גביע הטוטו (הליגה הלאומית): 2006/2007, 2009/2010
;כמאמן
;עירוני קריית שמונה
* אלוף האלופים: 2015

==קישורים חיצוניים==

==הערות שוליים==

קטגוריה:בלמי כדורגל ישראלים
קטגוריה:כדורגלני הפועל טייבה
קטגוריה:כדורגלני בני סכנין
קטגוריה:כדורגלני בני יהודה תל אביב
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלנים ערבים ישראלים
קטגוריה:מאמני כדורגל ישראלים
קטגוריה:מאמני עירוני קריית שמונה
קטגוריה:מאמני מועדון ספורט כפר קאסם
קטגוריה:ישראלים שנולדו ב-1974
מונקו במשחקים האולימפיים

מונקו השתתפה לראשונה במשחקים האולימפיים באולימפיאדת אנטוורפן (1920). היא נעדרה מאז מהמשחקים שלוש פעמים: מאולימפיאדת לוס אנג'לס (1932), מאולימפיאדת מלבורן (1956) ומאולימפיאדת מוסקבה (1980), אותה החרימה, בדומה למדינות מערביות רבות אחרות, במחאה על הפלישה הסובייטית לאפגניסטן. מאז אולימפיאדת לוס אנג'לס (1984) משתתפת מונקו במשחקים ברציפות. במשחקי החורף משתתפת מונקו מאז אולימפיאדת סרייבו (1984).

השתתפויותיה של מונקו במשחקים היו סמליות בעיקרן, ואיש מהספורטאים שייצגו אותה לא זכה במדליה אולימפית ולא רשם הישג משמעותי. הנסיך אלבר השני, כיום נסיך מונקו, ייצג את ארצו חמש פעמים, כשהתחרה במזחלות בין 1988 ל-2002, בעת שהיה יורש העצר. להישג הגבוה ביותר הגיע באולימפיאדת קלגרי (1988), כשסיים במקום ה-24 במקצה הזוגות.

==ראו גם==
* מונקו במשחקים האולימפיים לנוער

==קישורים חיצוניים==

*[http://www.comite-olympique.mc/ אתר הוועד האולימפי המונגסקי] 
טריאתלט המונגסקי ארווה בנטי במהלך אולימפיאדת לונדון]]

קטגוריה:מונקו: ספורט
קטגוריה:מדינות במשחקים האולימפיים
יצחק חייק

יצחק חייק
יצחק חייק (נולד ב-13 באפריל 1945) הוא איש עסקים וסופר ישראלי. הוא משמש כשוער בקבוצת הכדורגל מכבי השקמה רמת חן בעונת 2023/2024. 

ב-2019 וב-2024 נכנס לספר השיאים של גינס כשוער הפעיל המבוגר ביותר בעולם.<ref name=":0"></ref>

== ביוגרפיה ==
חייק נולד בעיראק, ובגיל 6 עלה עם משפחתו לישראל והמשפחה התיישבה באור יהודה. אחיו הצעיר הוא כדורגלן העבר שאול חייק.
בשנות השישים שימש כשוער של הפועל אור יהודה ובהמשך שימש כשוער המחליף של לופא קדוש, בתקופת השיא של הכח רמת-גן, שזכתה בגביע המדינה בעונת 1969/70.
נשוי לעדית, בתו של מרדכי בן-פורת.

===ספריו===
ספרו הראשון, "המלחמה הבאה" (הוצאת רמדור), יצא לאור בשנת 1968, בהיותו בן פחות מ-24. הספר נכתב על רקע תקופת האופוריה שלאחר מלחמת ששת הימים ותיאר התקפת פתע ערבית-סובייטית על ישראל, וניצחון מוחץ של צה"ל על צבאות אלו. ספרו השני, "קץ כדור הארץ" (הוצאת רמדור, 1969), היה ספר מדע בדיוני, שתיאר מלחמה כלל עולמית והשמדת רוב האנושות, כאשר לקראת סיום המלחמה מצטרפים אליה גם חייזרים. ספרו השלישי, "האשה שלנו במוסקבה" (הוצאת צ'צ'יק, 1970) תיאר את פעולות "המוסד" בברית המועצות.

===ספורט ועסקים===
חייק עבר לאחר מכן לעסוק בתחומים אחרים - ספורט ועסקים. הוא שימש כמנג'ר של קבוצת מכבי אור יהודה מליגה ג' ושיחק כשוער בקבוצת אליצור יהוד. נכון לשנת 2022 משמש כשוער במכבי יהוד מונוסון מליגה ג' והוא השוער הוותיק ביותר בארץ. באפריל 2019 נכנס לספר השיאים של גינס כשחקן הכדורגל המבוגר ביותר בכל הזמנים, בגיל 74. באפריל 2024, כשהוא בן 79, נכנס שוב לספר השיאים של גינס, כשוער הפעיל המבוגר ביותר בעולם.<ref name=":0" />

במקביל, חייק הוא הבעלים של "חייק במות", הספקית הגדולה בארץ לבמות ותפאורות לתיאטרון. במסגרת זו, ובתגובה לסירובם של מספר שחקנים להופיע בתיאטרון אריאל, הוא הודיע על חרם נגדי של חברתו, שלא תספק יותר במות ותפאורות לכל תיאטרון שיסרב להופיע באריאל.

==קישורים חיצוניים==
* 
* [https://www.football.org.il/players/player/?player_id=7954&season_id=21 עמוד השחקן] באתר ההתאחדות לכדורגל בישראל
* 
* [https://www.mixcloud.com/yonatan-ginzburg/איציק-חייק/ ראיון עם יצחק חייק] בפלטפורמת הליגות הנמוכות [https://www.facebook.com/SportMehatahtit ספורט מהתחתית]

==הערות שוליים==

קטגוריה:סופרים ישראלים
קטגוריה:סופרי מדע בדיוני ישראלים
קטגוריה:אנשי עסקים ישראלים
קטגוריה:כדורגלנים ישראלים
קטגוריה:שוערי כדורגל ישראלים
קטגוריה:עולים בשנות ה-1950
קטגוריה:ישראלים ילידי עיראק
קטגוריה:שיאני גינס ישראלים
קטגוריה:אור יהודה: כדורגלנים
קטגוריה:ישראלים שנולדו ב-1945
קטגוריה:קריקטוריסטים ישראלים
קטגוריה:מאיירים ישראלים
טונאלפוואלי

טונאלפוואלי (Tonalpohualli; מנאוואטל: "ספירת הימים") הוא לוח שנה בן 260 ימים שהיה נהוג במסו-אמריקה הפרה-קולומביאנית, במיוחד בקרב האצטקים. לוח השנה לא התבסס על השמש או הירח, וחולק שרירותית ל-20 תקופות בנות 13 ימים. כל תקופה כזו נקראת טרסנה (מספרדית: trecena). כל טרסנה הוקדשה לישות אלוהית אחרת.

לוח השנה כלל 20 סימני ימים, וציון התאריך היה שילוב שלהם ושל מספרים. הטרסנה הראשונה החלה בסימן הראשון, הקיימן ("סיפאקטלי"), והסתיימה בסימן ה-13, הקנה ("אקאטל"). היום הראשון בטרסנה זו נקרא 1-סיפאקטל והיום האחרון 13-אקאטל. הטרסנה השנייה החלה בסימן ה-14, האוצלוט ("אוסלוטל"), והסתיימה בסימן השישי, הגולגולת ("מיקיסטלי"). היום הראשון בטרסנה השנייה נקרא 1-אוסלוטל והיום האחרון 13-מיקיסטלי; וכן הלאה.

{| class="wikitable"
|-
! !! שם הסימן !! פירוש !! ישות אלוהית !! סמל
|-
| 1. || סיפאקטלי || קיימן || טונאקאטקוטלי, אל הפריון || 
|-
| 2. || אהקאטל || רוח || קצלקואטל ("הנחש עטור הנוצות") || 
|-
| 3. || קאיי || בית || טפיולטל ("לב ההר"), אל רעידות האדמה, ההדים והיגוארים || 

|-
| 4. || קואצפאלין || לטאה|| וֶוֶוקויוטל ("זאב ערבות זקן"), אל המוזיקה והמחול || 

|-
| 5. || קואטל || נחש|| צ'לצ'יולטיקואה ("בעלת חצאית הירקן"), אלת האהבה, היופי, הצעירים, האגמים, הנהרות, הימים והסערות || 

|-
| 6. || מיקיסטלי || גולגולת || טקסיסטקטל ("חילזון הים"), אל הירח || 

|-
| 7. || מסאטל || אייל || טלאלוק ("מביא הדברים"), אל הגשם והמים || 

|-
| 8. || טוצ'טלי || ארנב|| מאיאוול, אלת האגבה || 
|-
| 9. || אטל || מים || שיוטקוטלי, אל האש, היום והחום || 

|-
| 10. || איצקווינטלי || כלב || מיקטלאנטקוטלי אל המתים ושליט מיקטלן (ה"שאול" האצטקי) || 

|-
| 11. || אוסומאטלי || קוף|| שוצ'יפילי ("נסיך הפרחים"), אל האמנות, המשחקים והפרחים || 

|-
| 12. || מלינאלי || עשב || פאטקאטל, אל הרפואה || 

|-
| 13. || אקאטל || קנה|| טסקאטליפוקה ("מראה מעשנת"), אל שמי הלילה, רוחות הלילה, ההוריקאנים, הצפון, האדמה, הבזלת, המלחמות, הטינה והסכסוכים, המנהיגות, הנבואות, הפיתויים והכישופים || 

|-
| 14. || אוסלוטל || אוצלוט || טלאסולטאוטל, אלת הטהרה, הזוהמה והמיילדות || 

|-
| 15. || קוואוטלי || עיט || שיפה טוטק ("פשוט העור"), אל החקלאות, הצמחים, המזרח, המחלות, הצורפים ועונות השנה || 

|-
| 16. || קוסקאקוואוטלי || נשר || איצאפאפאלוטל ("פרפר הבזלת"), שליטת גן העדן של אלו שמתו בילדותם || 

|-
| 17. || אולין || רעידת אדמה || שולוטל, אל האור || 

|-
| 18. || טקפאטל || סכין || צ'לצ'יוטוטולין ("תרנגול ההודו העשוי ירקן"), אל המגפות || 

|-
| 19. || קיאוויטל || גשם || טונאטיו ("תנועת השמש"), אל השמש || 

|-
| 20. || שוצ'יטל || פרח || שוצ'יקצאל, אלת המיניות הנשית || 

|}

לא ידוע מדוע החל השימוש דווקא בלוח שנה זה, אך יש מספר סברות. לפי גישה אחת, הוא מבוסס על מחזוריו של כוכב הלכת נוגה, בדומה ללוח השנה של המאיה. לפי סברה אחרת, 260 הימים מייצגים את משך תקופת ההיריון. הארכאולוג האנגלי ג'. אריק ס. תומפסון העלה השערה לפיה אין מדובר במחזור המבוסס על הטבע, והוא נובע מחשיבותם של המספרים 13 ו-20 בתרבות המסואמריקנית.

לוח שנה נוסף שהיה בשימושם של האצטקים, השיופוואלי, התבסס על השמש: שנה בת 360 ימים, שנחלקה 18 תקופות של 20 ימים. לוחות השנה התאחדו אחת ל-52 שנים, אז היה המועד לטקס האש החדשה.

==קישורים חיצוניים==
* [http://www.dartmouth.edu/~izapa/M-2.pdf Origin of the 260-Day Cycle in Mesoamerica (Review Comments)] באתר דארטמות' קולג'
* 

קטגוריה:לוחות שנה
קטגוריה:אצטקים
המגונדרים (סרט)

[[ואלרי טודורובסקי על סט הסרט "המגונדרים", יוני 2007]]
המגונדרים (ברוסית: Стиляги) הוא סרט רוסי משנת 2008, שנקרא Hipsters בשידורו בארצות הברית. זהו סרט מוזיקלי שמציג את תת-תרבות צעירים "סטיליאגי" (משוגעים על אופנה, משוגעים על סטייל ברוסית) של ברית המועצות בשנות ה-50 של המאה ה-20. הסרט מוצג כמתרחש לאחר מותו של סטלין בשנים 1955—1956.

"המגונדרים" הוצג בפסטיבל הסרטים הבינלאומי בטורונטו ופסטיבל בינלאומי בקליבלנד שם זכה בפרס חביב הקהל. כמו כן הוא זכה בפרס נשר הזהב כסרט הטוב ביותר ובפרס ניקה.

זהו שיתוף הפעולה השני של ואלרי טודורובסקי ומקסים מטבייב שכיכב גם בסרט הקודם של טודורובסקי, מלחציים.

==עלילה==
מאלס (השם הוא ראשי תיבות של מרקס, אנגלס, לנין, סטלין, שהוא חבר קומסומול, משתתף בפיזור המסיבה של סטילאגי, שם פוגש בחורה בשם פולי המזמינה אותו לפגישת הקבוצה ב"ברודוויי" (שם רחוב למפגשי הקבוצה – היה קיים בכל עיר בו נפגשו "סטילאגי").

לאחר הפגישה הראשונה הוא לומד לרקוד ג'אז, מגדל שיער ומתחיל לעבוד במטרה לקנות בגדים שונים ובעלי סגנון. הוא רוכש סקסופון בשוק השחור. לאחר שנודע על כך לאנשי הקומסומול, הוא עובר תהליך של נידוי, אבל נשאר עם קבוצת ה"סטיליאגי". חברי הקבוצה חושבים שהם מדמים לבוש מערבי ורק לאחר שראש הקבוצה שאביו עובד במנגנון הסובייטי ובעזרת פרוטקציה שולח אותו לחו"ל, מתברר שתת-הקבוצה התלבשה כמו שבמערב לא התלבשו אף פעם.

== פרסים ומועמדויות ==
{| class="wikitable" style="width:60%;"
|- style="background:#ccc; text-align:center;"
! colspan="5" style="background: LightSteelBlue;" | פרסים
|- style="background:#ccc; text-align:center;"
! פרס
! תאריך/שנת הענקה
! קטגוריה
! תוצאה
|-
| פסטיבל הסרטים של קליבלנד
| 2009
| חביב הקהל
| 
|-
| פרס נשר הזהב
| 30.01.2010
| קטגוריית הסרט הטוב ביותר
| 
|-
|rowspan=2| פרס ניקה
|rowspan=2| 03.04.2010
| הסרט הטוב ביותר
| 
|-
| הבימוי הטוב ביותר
| 
|}

==קישורים חיצוניים==

* 

* הארץ, [https://www.haaretz.co.il/1.1602414 סטיליאגי - ההיפסטרים הראשונים]
* [https://web.archive.org/web/20200607205428/https://www.lana-makeup.co.il/post/%D7%90%D7%99%D7%A4%D7%95%D7%A8-%D7%95%D7%90%D7%95%D7%A4%D7%A0%D7%94-%D7%91%D7%A9%D7%A0%D7%95%D7%AA-%D7%94-60-%D7%91%D7%91%D7%A8%D7%99%D7%AA-%D7%94%D7%9E%D7%95%D7%A2%D7%A6%D7%95%D7%AA אופנת שנות ה-60 בברית המועצות]

קטגוריה:סרטי ואלרי טודורובסקי
קטגוריה:מוסקבה בקולנוע
קטגוריה:סרטים רוסיים
קטגוריה:סרטי 2008
קטגוריה:סרטי פולחן
פרשן (עיתונות)

באמצעי התקשורת, פרשן הוא אדם המלווה את הדיווח על אירועי האקטואליה בפרשנות שלהם. דברי הפרשנות מלווים אירועים בעלי חשיבות, שאין להסתפק רק בהבאת הדיווח על התרחשותם, אלא נדרש דיון במשמעותם, במניע להם ובהתפתחויות עתידיות. פרשן עוסק בתחום מסוים, כגון פרשן צבאי או פרשן ספורט, והוא בעל מומחיות רבה בתחום שבפרשנותו הוא עוסק.

פרשנים מגיעים לעיסוק זה בשלוש דרכים עיקריות:
* עיתונאי שעסק בסיקור תחום מסוים, וצבר מומחיות רבה המאפשרת לו לעסוק בפרשנות בתחום זה.
* חוקר שעיקר פעילותו היא באקדמיה, המוזמן לתת פרשנות בתחומי מחקרו.
* בעל ניסיון מעשי רב ומעמד בכיר בתחום הנדון, המשמש פרשן בתחום זה, לעיתים לאחר פרישתו מפעילות בתחום.

תחומי פרשנות נפוצים:
* פרשן פוליטי: עוסק במתן פרשנות לאירועים בתחום הפוליטי.
* פרשן מדיני: עוסק במתן פרשנות לאירועים בתחום המדינאות, יחסי החוץ, יחסים בינלאומיים ודיפלומטיה.
* פרשן צבאי: עוסק במתן פרשנות לאירועים בתחומי צבא וביטחון.
* פרשן ספורט: עוסק במתן פרשנות לאירועי ספורט, בדרך כלל בענף ספורט מסוים.
* פרשן כלכלי: עוסק במתן פרשנות לאירועים בתחום הכלכלה.
* פרשן משפטי: עוסק במתן פרשנות לאירועים בתחום המשפט.

לעיתים נדרשת באירוע מסוים פרשנות של פרשנים אחדים. לעיתים אלה פרשנים הפועלים באותו תחום, ומביעים פרשנויות שונות, ולעיתים אלה פרשנים מתחומים שונים, המציגים כל אחד בתחומו פרשנות לאירוע בעל השלכות מגוונות. דוגמה: חשד לפלילים כלפי פוליטיקאי מצריך פרשנות משפטית, שתבהיר את משמעות החשד, ופרשנות פוליטית, שתעסוק בהיבטים פוליטיים של האירוע.

==לקריאה נוספת==
; פרשנות ספורט
* נתן אוריאלי, אברהם מחרז, מיכאל בר-אלי, אסף מנע, פרשנות כדורגל בישראל כשדה של ייצור תרבותי וכתחום עיסוק מקצועי, מגמות מא (3), 2001, עמ' 395–423.
* חיים קאופמן, אורלי קיים, [http://www.wincol.ac.il/wincol.ac.il/originals/retorika.pdf הרטוריקה הריגושית של פרשני כדורגל בישראל], בתנועה ז' (4-3), 2005, עמ' 224–253 .

==קישורים חיצוניים==

*
קטגוריה:מקצועות המדיה
התפוררות התמדתו של הזיכרון

התפוררות התמדתו של הזיכרון (La desintegración de la persistencia de la memoria) (שמן על בד, 1952 עד 1954) הוא ציור של האמן הסוריאליסטי הספרדי סלבדור דאלי. זוהי יצירה מחדש של יצירתו המפורסמת ביותר, "התמדתו של הזיכרון". מידותיה הקטנות יחסית הן 25.4 × 33 ס"מ. היצירה נודעה במקור בשם "הכרומוזום של עין דג צבעוני המתחיל את הפירוק ההרמוני של התמדתו של הזיכרון", והוצגה לראשונה בגלריית קרסטיירס בניו יורק ב-1954. כיום היא מוצגת במוזיאון דאלי שבסיינט פיטרסברג, פלורידה.

== תיאור היצירה ==
בגרסה זו, הנוף של היצירה המקורית, הוצף במים. התפוררות, מציגה את ההתרחשות מעל ומתחת למים. נופו של הקדאקס צף על פני המים. המישורים מחולקים לצורות דמויות לבנים שצפות. התפוררות זו מייצגת את פירוק החומר לאטומים, גילוי מתקופת מכניקת הקוונטים. מאחורי הלבנים, הקרניים שנעות כלפי האופק מסמלות טילים אטומים, אשר מדגישים שלמרות הסדר הקוסמי ביקום, האדם יכול להביא להרס עצמו. עץ הזית היבש, שעליו תלוי השעון שנוזל, החל להתפורר אף הוא. מחוגי השעונים צפים, גופים קוניים סובבים את השעונים במבנה המקביל ללבנים. שעון מותך נוסף (רביעי) התווסף ליצירה. האדם המעוות מהציור המקורי החל להיהפך לדג המשונה שצף מעליו. לפי דאלי, הדג הוא סמל החיים. 

== רקע ==
דאלי גילה עניין בפיזיקה גרעינית, ומאז הטלת פצצות האטום על הירושימה ועל נגסאקי באוגוסט 1945, תיאר את האטום כ"חומר למחשבה" המועדף עליו. ההבנה שהחומר מורכב מאטומים, אשר לא נוגעים זה בזה, מוצגת ביצירה. הוא שאף לשחזר תופעה זו ביצירותיו באותו הזמן - עצמים תלויים בנפרד אחד מהשני ללא שום כוח נראה לעין הקושר אותם יחד, ועם זאת נמנעים מלהיפרד. דוגמה נוספת לכך היא יצירתו המדונה של פורט ליגאט. נראה כי על פי דאלי, התמונה היא סימבולית, ומסמלת את הפיזיקה המודרנית, העולם הקוונטי שקיים בצורת חלקיקים וגלים. יצירתו המקורית, "התמדתו של הזיכרון", יכולה להתפרש כהצגה של תורת היחסות של אלברט איינשטיין (למרות שדאלי עצמו הכחיש את הקשר לתאוריה).

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1950
לאון פרודובסקי

לאון פרודובסקי (נולד ב-24 במאי 1978) הוא יוצר קולנוע ישראלי. נולד בלנינגרד (סנקט פטרבורג), שאז הייתה שייכת לברית המועצות.
הוא בוגר החוג לקולנוע וטלוויזיה באוניברסיטת תל אביב.

== פילמוגרפיה ==
=== במאי קולנוע ===
* לילה אפל, 2005, הסרט שודר בערוץ 2, והיה מועמד לפרס אוסקר האמריקאי בקטגוריית סרטי סטודנטים וזכה בפרסים בפסטיבל הקולנוע ירושלים, פסטיבל ונציה, בייג'ינג, פאלם ספרינגס ועוד.
* כמו דג בלי מים, 2007, הסרט שודר בערוץ 2.
* חמש שעות מפריז, 2009, תסריט מאת ארז קו-אל וליאוניד פרודובסקי, בוים על ידי ליאוניד פרודובסקי, זכה בפרס הסרט והתסריט בפסטיבל חיפה 2009 ויצא להפצה בארץ ובצרפת, הוחרם להקרנה בחברת d'art et essai Utopia
* השכן שלי אדולף, 2022 - תסריט, הפקה ובימוי של לאון פרודובסקי

=== במאי טלוויזיה ===
* טרויקה, 2010 - מיני סדרה בת 4 פרקים, שודרה בערוץ 3 של הכבלים (הוט 3)
* הנספח, 2019 - במאי שותף לצד אלי בן דוד שהוא גם יוצר הסדרה. שודרה ב-HOT3.

== קישורים חיצוניים ==

* 

==הערות שוליים==

קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:במאי טלוויזיה ישראלים
קטגוריה:ישראלים שנולדו ב-1978
Brenda's Got a Baby

Brenda's Got a Baby הוא סינגל הבכורה של הראפר האמריקאי טופאק שאקור, והרצועה העשירית מתוך אלבום הבכורה שלו, 2Pacalypse Now. בשיר מתארח זמר ה-R&B דייב הוליסטר.

== הפקה ==
השיר מספר על נערה בדיונית בת 12 בשם ברנדה (אך מבוסס על סיפור אמיתי), שגרה בגטו ויש לה תינוק שאינה מסוגלת לתמוך בו. השיר בוחן את סוגיית ההיריון של מתבגרת והשפעתה על האימהות של בחורות צעירות ובני משפחותיהן. כמו רבים משיריו של שאקור, Brenda's Got a Baby מושפע ממצוקתם של העניים. כשברנדה מייצגת אימהות צעירות ככלל, שאקור מבקר את הרמה הנמוכה של תמיכת האב של התינוק, את הממשלה, ואת החברה בכלל. שאקור כתב את השיר כשראה מודעה בעיתון על ילדה בת 12 שנכנסה להיריון מבן דודה, והשליכה את התינוק לפח אשפה בגלל שלא רצתה שהוריה יידעו.

השיר קיבל שבחים על ידי אמנים רבים, כמו נאז, דה גיים ומרי ג'יי בלייג' כאחת היצירות הפואטיות הנוגעות ביותר של שאקור. דה גיים מתייחס לשיר בסינגל שלו "Hate It or Love It" בשורה "Pac is gone, and Brenda still throwing babies in the garbage". בשנת 1998 השיר הופיע באלבום הלהיטים הגדולים של טופאק, Greatest Hits. הראפר Bizzy Bone אמר שזהו השיר הראשון של שאקור שהוא שמע, וציין שזהו השיר של שאקור האהוב עליו ביותר. השיר הוזכר גם בסרט האימה מת לצעוק.

== מיקומי שיא ==

== קישורים חיצוניים ==

קטגוריה:שירי 1991
קטגוריה:סינגלי בכורה מ-1991
קטגוריה:שירי טופאק שאקור
קטגוריה:שירים באנגלית
קטגוריה:שירים על הורות
קטגוריה:שירים על התעללות בילדים
קטגוריה:שירים עם נושאים פמיניסטיים
קטגוריה:בלדות משנות ה-1990
קטגוריה:שירי היפ הופ אמריקאיים
קטגוריה:וידאו קליפים בשחור-לבן
Time After Time

Time After Time הוא שיר של הזמרת האמריקאית סינדי לאופר, אשר יצא כסינגל שני מתוך אלבומה She's So Unusual.
== הפקה ==
סינדי לאופר כתבה את השיר בפילדלפיה, בשיתוף פעולה עם חבר להקת ה-Hooters, רוב הימן, אשר אף שר את קולות הרקע בהקלטה. בראיון שהעניקה בשנת 2006 סיפרה לאופר כי רבות ממילות השיר מתייחסות לאירועים מחייה, ומחיי האולפן, באותה תקופה.

לשיר הופק וידאו קליפ בו נראית לאופר שרה את השיר ומופיעים בו גם אמה, אחיה ובן זוגה, הקליפ הוקרן בשנות ה-80 לעיתים קרובות ברשת MTV.

השיר הגיע למקום הראשון במצעד הפזמונים האמריקאי בילבורד הוט 100 ב-9 ביוני 1984 ושהה בפסגה במשך שבועיים. ברחבי העולם היה זה הסינגל השני המוצלח ביותר מבחינה מסחרית של לאופר, לאחר הסינגל "Girls Just Want to Have Fun", והוא הגיע למקום ה-3 במצעד הבריטי ולמקום ה-6 במצעד האוסטרלי. בישראל הגיע השיר למקום ה-17 בין 100 הגדולים, במצעד הלועזי של רשת ג' לשנת 1984.

Time After Time היה מועמד לפרס "שיר השנה" בטקס פרס גראמי שנערך בפברואר 1985. הבלדה נחשבת לשיר קלאסי לשנות ה-80 של המאה ה-20, ומנוגנת עדיין לעיתים קרובות בתחנות רדיו המתמקדות במוזיקה עכשווית מבוגרת. שיר זה הוא אחד מהשירים הכי מחודשים בהיסטוריה של המוזיקה ובוצע במספר רב של גרסאות כיסוי, כולל גרסה אינסטרומנטלית של מיילס דייוויס וגרסאות ווקליות של טרייסי צ'פמן, אשלי טיסדייל, ננה מושקורי, וילי נלסון, איווה קסידי, מריה קארי ורבים אחרים.

== ביקורות ==
=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|116
|<ref></ref>
|}

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 5×
|5,000,000
|-
!בריטניה (BPI)<ref></ref>
|פלטינה
|600,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי סינדי לאופר
קטגוריה:שירים באנגלית
קטגוריה:שירים על זמן
קטגוריה:בלדות משנות ה-1980
קטגוריה:בלדות פופ
קטגוריה:בלדות רוק
קטגוריה:שירי גל חדש
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אפיק רקורדס
אוקזיונליזם

אוקזיונליזם (באנגלית: Occasionalism) היא תפיסה שפותחה בעקבות תורתו של דקארט, המחלקת את העולם לחומר ולרוח. מפתחה העיקרי של התפיסה הוא ארנולד חלינקס. 

הבעיה העולה מהחלוקה לחומר ורוח, הידועה בשם "הבעיה הפסיכו-פיזית", היא מהי מידת ההשפעה של הרוח על החומר: איך עצם חומרי מסוגל להשפיע על הנפש, ולהפך? לדעת דקארט, הרוח והחומר משפיעים זה על זה, למשל בתהליך של הבנה (בו נפש מבינה התרחשות חומרית), או של בחירה (בו הרצון לנקוט בפעולה גורם לגוף האנושי לנקוט באותה פעולה).

הפתרון של דקארט, לפיו הקשר בין הרוח לחומר מתבצע בתוך בלוטת האצטרובל במוח האדם, נגד את האינטואיציה והשכל הישר, עד למצב בו גם הפילוסופים שהלכו בדרכו התקשו לקבל פתרון זה.

לפי האוקזיונליזם, שפותח בעיקר על ידי ארנולד חלינקס, החומר והרוח אינם משפיעים זה על זה, אלא אלוהים הוא המקשר ביניהם. כל תהליך חומרי שמתרחש, מאפשר לאלוהים להשפיע, בעקבות ההתרחשות החומרית, על נפש האדם. כמו כן, אלוהים יכול לבחור גם לא להשפיע על הנפש במצב שכזה, או כן להשפיע על הנפש במקרים אחרים. עם זאת, מתוך ההנחה שאלוהים ישר והגון מבחינה אינטלקטואלית (הנחה אופיינית לתאולוגיה הנוצרית), האוקזיונליסטים מאמינים שאלוהים לא יעשה כן.

==קישורים חיצוניים==

* 
<div class="mw-content-ltr">
* [http://www.newadvent.org/cathen/11195b.htm Occasionalism from the Catholic Encyclopedia]
* [http://www.occasionalism.org International Society for the Study of Occasionalism]
</div>

*
קטגוריה:זרמים בפילוסופיה
מודל מקסוול גרנט

הטופולוגיה של תערובת במודל מקסוול גרנט. התנאי הבסיסי לתקפות המודל הוא a<<b<<λ
מודל מקסוול גרנט הוא מודל פיזיקלי, המתאר את המקדם הדיאלקטרי של תערובת המורכבת משני חומרים, בעלי מקדם דיאלקטרי שונה, כל זמן שניתן להתייחס אל אחד החומרים כמארח ולשני כמתארח, אילוח או זיהום. מודל זה מכונה גם לעיתים "נוסחת מקסוול גרנט" או "כלל הערבוב של מקסוול גרנט". עיקר חשיבותו של מודל זה בפיזיקה בת ימינו, היא באפיון המקדם הדיאלקטרי של תרכובות ננומטריות (nano-composites). תרכובות אלו, הן למעשה חומר אשר בתוכו מפוזרים ננו-גבישים.

המודל הוצג בשנת 1904 על ידי ג'יימס קלרק מקסוול גרנט, פיזיקאי בריטי הנקרא על-שם הפיזיקאי הנודע ג'יימס קלרק מקסוול. אביו של מקסוול גרנט, ויליאם גרנט, היה פרופ' לפיזיקה ועבד יחד עם מקסוול במעבדות קוונדיש בהן עבד מקסוול בסוף ימיו. לאות התפעלות ממקסוול, קרא וויליאם לבנו על שמו.

== המודל והנחותיו ==
המודל נכנס תחת הקטגוריה של effective medium approximation, 
מודלים המספקים קירוב של תכונה מאקרוסקופית אפקטיבית לתווך מורכב.
מודל מקסוול גרנט דן במקרה ובו ישנו תווך הומוגני, אשר מפוזרים בו בצורה הומוגנית ואיזוטרופית, מזהמים כדוריים מחומר אחר. המודל מספק את המקדם הדיאלקטרי האפקטיבי של תערובת כזו, תחת מספר הנחות:
* הרדיוס של הכדורים (המסומן ב-a) הרבה יותר קטן מהמרחק האופייני בין הכדורים (המסומן ב-b).
* המרחק האופייני בין הכדורים הרבה יותר קטן מאורך הגל של השדה האלקטרומגנטי (המסומן ב-λ) שלגביו מעוניינים במקדם הדיאלקטרי.
* סף תקפות המודל: ישנן דעות שונות לגבי השאלה מתי המודל תקף. ישנם המגדירים שהשבר הנפחי של המזהמים מכלל הנפח של התערובת קטן מ-20% וישנם אשר מסתפקים בהגדרה "שבר נפחי קטן".

ע"פ המודל, תחת התנאים האלה המקדם הדיאלקטרי האפקטיבי יהיה: <math>\varepsilon_{eff}\,=\,\varepsilon_m\,\frac{\varepsilon_i(1 + 2\delta) - \varepsilon_m(2\delta - 2)}{\varepsilon_m(2 + \delta) + \varepsilon_i(1 - \delta)}</math>

כאשר <math>\varepsilon_{eff}</math> הוא המקדם הדיאלקטרי האפקטיבי, <math>\varepsilon_i</math> המקדם הדיאלקטרי של החומר ממנו עשויים המזהמים, <math>\varepsilon_m</math> המקדם הדיאלקטרי של החומר המארח ו-<math>\delta</math> הוא השבר הנפחי.

== הרחבות למודל ==
לקראת סוף המאה העשרים, החלה התפתחות רבה בייצור ננו-גבישים בצורה מבוקרת, מבחינת הגודל והצורה ועוד. התפתחות זו גרמה ל"תהילה מחודשת" של מודל מקסוול גרנט עקב הרלוונטיות המחודשת שלה. עקב כך פותחו מודלים מורחבים למקרים מורכבים יותר:
* מודל לא ליניארי - מודל מורחב המספק את הסוספטיביליות החשמלית מסדרים גבוהים יותר, כאשר אחד החומרים (המארח או המזהמים) או שניהם אינם ליניאריים מבחינה אופטית (ראה - אופטיקה לא ליניארית).
* מודל לא איזוטרופי - מודל מורחב המספק את המקדם הדיאלקטרי במקרה שבו המזהמים אינם כדוריים.

== לקריאה נוספת ==
* המאמר המקורי של מקסוול גרנט: J.C.M. Garnett, "Colours in metal glasses and in metallic films", Philosophical Transactions of the Royal Society of London, Vol. 203, pp. 385-420, 1904
* סוספטביליות לא ליניארית: R.W. Boyd, J.E. Sipe, "Nonlinear Susceptibility of Composite Optical Materials in the Maxwell Garnett Model", Physical Review A, Vol. 46, august 1992,
* סקירה על כל הנושא כולל על מזהמים לא איזוטרופיים: Ari Sihvola, Electromagnetic Mixing Formulas and Applications, Institution of Electrical Engineers in London ,1999

==הערות שוליים==

קטגוריה:אלקטרומגנטיות
גאול מכליס

גאול מכליס (21 במאי 1918 – 19 בפברואר 1995) היה כדורגלן ומאמן כדורגל ישראלי.

==ביוגרפיה==
מכליס נולד בארץ ישראל. החל את קריירת הכדורגל שלו בקבוצת הנוער של מכבי פתח תקווה, ועלה לקבוצה הבוגרת כבר בגיל 16. בעונת 1934/1935 בישל את שער הניצחון בזכיית פתח תקווה בגביע הארץ ישראלי הראשון של הקבוצה. ב-1935 עבר בהצלחה קורס למאמני חינוך גופני. ב-1936 מכליס עבר למכבי תל אביב ואף הצטרף לנסיעה של הקבוצה לארצות הברית. במהלך ההפלגה ערך לשחקני מכבי תרגילי כושר והתעמלות כהכנה למפגשים בארצות הברית. ב-7 באפריל 1937 הורחק מכליס לשנה מכל פעילות מאגודת מכבי תל אביב בעקבות חלקו בשביתת השחקנים ואי עליה למשחק נגד קבוצת אריס היוונית בערב פסח. ב-1939 היה מכליס שותף לנסיעה לאוסטרליה, ואף היווה גורם משמעותי במשחקים כאשר סיים כסגן מלך השערים עם 22 כיבושים.

לזכותו שלוש הופעות בנבחרת ארץ ישראל: שתיים בצמד המשחקים נגד נבחרת יוון ב-1938 במסגרת מוקדמות גביע העולם 1938, וכן במשחק ידידות ב-1940 נגד נבחרת לבנון בו כבש מכליס.

=== קריירת אימון ===
בעונת 1951/1952 זכה עם מכבי פתח תקווה בגביע המדינה השני שלה, הפעם כמאמן, לאחר ניצחון במשחק הגמר נגד מכבי תל אביב. בעונת 1952/1953 היה מאמן מכבי תל אביב. את עונת 1953/1954, בה זכתה מכבי תל אביב באליפות, החל מכליס כמאמן הקבוצה, אך לאחר מחזור אחד עזב ובמקומו התמנה ג'רי בית הלוי.

נפטר בגיל 77.

==תארים==
כשחקן:
* גביעי מדינה: 1
** עם מכבי פתח תקווה (1): 1934/1935

כמאמן:
* גביעי מדינה: 1
** עם מכבי פתח תקווה (1): 1951/1952

== לקריאה נוספת ==
* אשר גולדברג, דני דבורין, מכבי תל אביב - מאה שנים ראשונות, הוצאת מדיה, 2006, עמ' 81

== קישורים חיצוניים ==

* [https://www.football.org.il/national-team-list-games-by-player/?player_id=80426&national_team_id=3 עמוד השחקן של גאול מכליס] באתר ההתאחדות לכדורגל בישראל
* 
* אשר גולדברג, [http://www.telesport.co.il/codenew1024/magazin.aspx?id=549 "גביע ועונה למזכרת"], באתר טלספורט, 9 בפברואר 2010

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי תל אביב
קטגוריה:כדורגלני מכבי פתח תקווה
קטגוריה:כדורגלני נבחרת ארץ ישראל
קטגוריה:מאמני כדורגל ישראלים
קטגוריה:מאמני מכבי תל אביב
קטגוריה:מאמני מכבי פתח תקווה
קטגוריה:מאמני מכבי יפו
קטגוריה:אנשי היישוב ילידי הארץ
קטגוריה:אישים הקבורים בבית הקברות ירקון
קטגוריה:ישראלים שנולדו ב-1918
קטגוריה:ישראלים שנפטרו ב-1995
מאיר נמני

מאיר נמני (29 בספטמבר 1948 – 25 ביוני 2017) היה כדורגלן ישראלי וקפטן מכבי תל אביב, דודו של אבי נמני.

==ביוגרפיה==
נמני החל את קריירת הכדורגל שלו בקבוצת מכבי רמלה. בילדותו היה נמני אוהד של מכבי חיפה ואף התקבל לקבוצה כשעלה לבוגרים. אולם, משפחתו התנגדה לכך ולכן עבר לשחק במכבי תל אביב בגיל 21. אחיו של מאיר, ראובן, שיחק גם הוא בשנות ה-60 במכבי רמלה, ובמכבי יפו ובתחילת שנות ה-70 עבר לבית"ר תל אביב.
במהלך 12 השנים שבהן היה נמני במכבי תל אביב, שיחק בכל תפקידי ההגנה, כבלם, מגן וקשר. בתקופתו בקבוצה זכה נמני בארבע אליפויות, שני גביעי מדינה ופעמיים באליפות אסיה לקבוצות.

לזכותו 24 הופעות בנבחרת ישראל, הראשונה ב-1974 נגד נבחרת מלזיה במסגרת גביע אסיה. נמני השתתף גם במשחקי נבחרת ישראל באולימפיאדת מונטריאול ב-1976. משחקו האחרון בנבחרת היה ב-פברואר 1977 מול נבחרת קוריאה הדרומית באצטדיון רמת גן במסגרת מוקדמות מונדיאל 1978, בו שבר נמני את רגלו.
ב-1981 פרש נמני ממשחק בעקבות פציעה קשה במהלך משחק באצטדיון רמת גן.
לאחר הפציעה החל לאמן את צפרירים חולון למשך מספר שנים. הוא הצליח להעלות את הקבוצה לליגת העל, ובעונת 1988 זכתה להישגה הגדול ביותר - הפלייאוף העליון.

ב-25 ביוני 2017 הלך לעולמו ממחלת הסרטן. נטמן לצד אביו בבית העלמין החדש ברמלה.

==תארים==
אליפויות: 4
* 1969/1970, 1971/1972, 1976/1977, 1978/1979
גביעי מדינה: 2
* 1969/1970, 1976/1977
אליפות אסיה לקבוצות: 2
* 1968/1969, 1970/1971

== לקריאה נוספת ==
* אשר גולדברג, דני דבורין, מכבי תל אביב - מאה שנים ראשונות, הוצאת מדיה, 2006, עמ' 158.

== קישורים חיצוניים ==
* [https://www.maccabi-tlv.co.il/past-players/1179/מאיר/#content עמוד השחקן] באתר מכבי תל אביב

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:רמלה: כדורגלנים
קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:משתתפים ישראלים באולימפיאדת מונטריאול (1976)
קטגוריה:כדורגלנים באולימפיאדת מונטריאול (1976)
קטגוריה:ישראלים שנולדו ב-1948
קטגוריה:ישראלים שנפטרו ב-2017
קטגוריה:ישראלים שנפטרו מסרטן
הייזלי קרופורד

הייזלי ג'ואקים קרופורד (באנגלית: Hasely Joachim Crawford; נולד ב-16 באוגוסט 1950) הוא אתלט עבר מטרינידד וטובגו, אלוף אולימפי בריצת 100 מטר ובכך היה לספורטאי הראשון מטרינידד וטובגו שזכה במדליית זהב אולימפית.

== ביוגרפיה ==
קרופורד נולד בסן פרננדו שבטרינידד. הוא בנם של ליונל ופיליס קרופורד ואחד מ-11 אחים ואחיות. החל את קריירת האתלטיקה שלו בגיל 17 וזכה 6 פעמים באליפות טרינידד וטובגו בריצת 100 מטר ובשנת 1976 זכה גם באליפות בריצת 200 מטר.

במשחקי חבר העמים הבריטי שנערכו באדינבורו, סקוטלנד בשנת 1970 זכה קרופורד במדליית ארד בריצת 100 מטר בתוצאה של 10.33 שניות, אחרי דון קווארי (10.24 שניות) ולנוקס מילר (10.32 שניות). שניהם מג'מייקה.

באולימפיאדת מינכן (1972) סיים קרופורד במקום השמיני לאחר שמתח את שרירי מיתר הברך (המסטרינג) שלו כעבור 20 מטר בלבד ונאלץ להפסיק את ריצתו. המנצח בריצה זו היה ולרי בורזוב מברית המועצות (10.14 שניות).

במשחקים הפאן-אמריקאיים שנערכו במקסיקו סיטי בשנת 1975 זכה קרופורד במדליית כסף בריצת 100 מטר בתוצאה של 10.21 שניות, אחרי סילביו לאונרד מקובה (10.15 שניות).

===אולימפיאדת השיא===
באולימפיאדת מונטריאול (1976) זכה קרופורד במדליית זהב בריצת 100 מטר בתוצאה של 10.06 שניות כשרץ במסלול מספר אחד, לפני קווארי (10.08 שניות) והאלוף האולימפי היוצא, בורזוב (10.14 שניות) ובכך היה לספורטאי הראשון מטרינידד וטובגו שזכה במדליית זהב אולימפית. נוסף לכך, הוא סיים במקום שמיני בריצת 200 מטר.

במשחקי חבר העמים שנערכו באדמונטון, קנדה בשנת 1978 זכה קרופורד במדליית ארד בריצת 100 מטר בתוצאה של 10.09 שניות, אחרי קווארי (10.03 שניות) ואלן וולס מסקוטלנד (10.07 שניות).

באולימפיאדת מוסקבה (1980) סיים קרופורד במקום 17 בריצת 100 מטר בתוצאה של 10.28 שניות. בנוסף לכך הוא סיים במקום עשירי בריצת שליחים 4x100 מטר בתוצאה של 39.74 שניות. 

באולימפיאדת לוס אנג'לס (1984) סיים קרופורד במקום 17 בריצת 100 מטר בתוצאה של 10.56 שניות.

==שיאים אישיים ==
* ריצת 100 מטר: 10.06 שניות (1976)
* ריצת 200 מטר: 20.2 שניות (1976)

== קישורים חיצוניים ==

* [http://www.youtube.com/watch?v=hlMUOVsrko8 הייזלי קרופורד] זוכה בריצת 100 מטר באולימפיאדת מונטריאול 1976, ב-יוטיוב

קטגוריה:אתלטים טרינידדים
קטגוריה:אלופים אולימפיים: ריצת 100 מטרים (גברים)
קטגוריה:נושאי דגל טרינידד וטובגו באולימפיאדה
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת מוסקבה (1980)
קטגוריה:אתלטים באולימפיאדת לוס אנג'לס (1984)
קטגוריה:בוגרי אוניברסיטת מזרח מישיגן
קטגוריה:ילידי 1950
מנחם מרימוביץ'

גלויה עם תמונה שלו ששלח מנחם מרימוביץ אל דודיו ב-1943
מנחם (מנדל'ה) מרימוביץ (1916 – 12 במאי 1945) היה כדורגלן יהודי, יליד קפריסין, ששיחק בארץ ישראל בתקופת המנדט הבריטי.

==קורות חיים==
מרימוביץ' יליד מרגו, קפריסין עלה עם משפחתו ב-1927. שיחק במכבי תל אביב כרץ שמאלי, והיה אחד משחקני ההרכב בשנות ה-30. ב-1936 היה שותף לנסיעה של הקבוצה לארצות הברית ונחשב ממצטייני המסע. בעקבות הצטיינותו במשחקים בארצות הברית, קיבל מרימוביץ' הצעה לחתום בקבוצה משיקגו, אך סרב. ב-1938 עבר מרימוביץ' לקבוצת הכדורגל של עובדי הרכבת בקהיר שבמצרים. ב-1939 חזר למכבי תל אביב, והיה שותף לנסיעה לאוסטרליה. במהלך השהייה באוסטרליה קיבל הצעה לחתום בקבוצת הכדורגל של פרת' המקומית, ונשאר שם. בתחילת שנות ה-40 מרימוביץ' היה שחקן בקבוצת המכבים שהייתה בעיר פרת' באוסטרליה המערבית והיה כחלק משמעותי מאוד בקבוצה. במהלך מלחמת העולם השנייה גויס לצבא אוסטרליה יחד עם אברהם בית הלוי ונשלח לגינאה החדשה לקרבות נגד היפנים. ב-12 במאי 1945 הוא נהרג במהלך הקרבות, ונקבר שם. במהלך השנים ניסו להעלות את עצמותיו לקבורה בישראל, אך ללא הצלחה.

לזכותו 2 הופעות בנבחרת ארץ ישראל בצמד המשחקים נגד נבחרת יוון ב-1938 במסגרת מוקדמות גביע העולם 1938.

אחיו היה השחקן והמאמן יוסף (יוסל'ה) מרימוביץ'.

==תארים==
אליפויות: 2
* 1936, 1937
גביעי מדינה: 1
* 1932/1933

== קישורים חיצוניים ==

* באתר "יזכור"

== הערות שוליים ==

קטגוריה:כדורגלני נבחרת ארץ ישראל
קטגוריה:כדורגלני מכבי תל אביב
קטגוריה:קשרי כדורגל ארץ-ישראלים
קטגוריה:חיילים יהודים במלחמת העולם השנייה
קטגוריה:יהודים בצבא האוסטרלי
קטגוריה:ספורטאים יהודים אוסטרלים
קטגוריה:אנשי העלייה השלישית
קטגוריה:יהודים קפריסאים
קטגוריה:אנשי צבא אוסטרלים במלחמת העולם השנייה
קטגוריה:אוסטרלים שנהרגו במלחמת העולם השנייה
קטגוריה:ארץ-ישראלים שנולדו ב-1916
קטגוריה:ארץ-ישראלים שנפטרו ב-1945
מינט וולטרס

מִינֵט ווֹלְטֶרְס (באנגלית: Minette Walters; נולדה ב-26 בספטמבר 1949) היא סופרת מתח בריטית שזכתה להצלחה ולפופולריות. ספריה של וולטרס תורגמו לשפות רבות, וחלקם עובדו לסדרות טלוויזיה מצליחות בהפקת ה-BBC.

==חייה ויצירתה==

מינט וולטרס נולדה בשם מינט ג'ב, בעיירה בישופ'ס סטורטפורד באנגליה. אביה היה קצין בצבא, וולטרס בילתה את ילדותה המוקדמת בחיים במחנות צבא באנגליה. בהיותה בת 12 מת אביה ממחלה והיא נשלחה לפנימייה.

בשנת 1968 הגיעה וולטרס לישראל, ביחד עם קבוצת צעירים לא יהודים, ושימשה כמתנדבת בקיבוץ כפר הנשיא, וכן במוסד לעבריינים צעירים בירושלים. לאחר מכן למדה לתואר ראשון בצרפתית בקולג' טרווליאן בדרהאם, אך לא סיימה את לימודיה שכן סיום הלימודים חייב שהות של שנה בצרפת, והיא לא רצתה בכך. באוניברסיטה פגשה את בעלה, אלק וולטרס. הזוג נישא בשנת 1978 ולהם שני בנים.

בשנת 1972 החלה וולטרס לעבוד בעריכה במגזינים מקבוצת IPC, המוציאה לאור מגזינים באנגליה, והפכה לעורכת במערכת "הספרייה השבועית לנשים" (Woman’s Weekly Library), המוציאה לאור ספרי רומן רומנטי. במהלך הזמן עברה בעצמה לכתיבת רומנים מסוג זה, והייתה כותבת רומן בן 30,000 מילה בסדרת "אהבה בבית החולים" מדי חודש. לאחר לידת ילדיה חדלה מכתיבה במשך מספר שנים אך כשגדלו החליטה להתמסר לכתיבת רומנים רציניים באורך מלא.

בשנת 1992 פרסמה את ספרה הראשון באורך מלא - "בית הקרח". כתיבת הספר ארכה שנתיים וחצי, והוא נדחה על ידי מספר בתי הוצאה לאור, עד שנרכש על ידי הוצאת מקמילן עבור 1,250 שטרלינג. הספר זכה להצלחה רבה. הוא קיבל את פרס אגודת סופרי הפשע הבריטים על שם ג'ון קריזי כספר הטוב ביותר של סופרת חדשה, ותורגם לשפות רבות. על ספר זה וספריה "הפסלת" ו"רסן הסוררת" (The Scold's Bridle) זכתה וולטרס בפרס אדגר ובפרס "פגיון הזהב" של אגודת סופרי הפשע הבריטים, הישג יוצא דופן לשלושה ספרים ראשונים של כותבת חדשה. מאז המשיכה וולטרס לפרסם ספר בממוצע אחת לשנה וחצי, ובסך הכל פרסמה ארבעה עשר ספרים.

ספריה של וולטרס עוסקים בבידוד, דחייה, הדרה, משפחות שאינן מתפקדות, צדק ונקמה. לעיתים הם עוסקים ברקע אמיתי, של מאורעות ואירועים אמיתיים, המושכים את הקורא אל המציאות שהיא יוצרת. וולטרס שואבת השראה רבה לספריה ממהדורות החדשות, וכן היא מתנדבת מזה שנים בבתי כלא, ומסייעת שם לאסירים.

חמשת ספריה הראשונים, "ביתן הקרח", "רסן הסוררת", "הפסלת", "ההד" ו"החדר החשוך", עובדו למיני סדרות טלוויזיה על ידי ה-BBC בין השנים 1996–1999, בהשתתפות שחקנים ידועים כדניאל קרייג, קלייב אואן ומירנדה ריצ'רדסון. הסדרות הוקרנו בישראל בערוץ 1 בסמוך לאחר הקרנתן בבריטניה.

==ספריה שיצאו לאור בעברית==
* הפסלת, תרגמה עידית שורר, הוצאת משכל, 1996.
* החדר החשוך, תרגם בועז וייס, הוצאת הד ארצי, 2001.
* צורתם של נחשים, תרגם בועז וייס, ספרית מעריב, 2003.
* שכונת האסיד, תרגם בועז וייס, ספרית מעריב, 2006.

==קישורים חיצוניים==

* 

* 

==הערות שוליים==

קטגוריה:סופרות מתח ואימה בריטיות
קטגוריה:זוכי פרס אדגר
קטגוריה:סופרות אנגליות
קטגוריה:בריטיות שנולדו ב-1949
קטגוריה:בריטים שנולדו ב-1949
דייוויד אתרטון

דייוויד אתרטון (באנגלית: David Atherton; 3 בינואר 1944) הוא מנצח אנגלי.

== חייו ==

אתרטון נולד בבלקפול, לנקשייר למשפחה מוזיקלית. אביו, רוברט אתרטון, היה המורה למוזיקה בסנט ג'וזף קולג' בבלקפול וכן היה מנצח. אמו הייתה זמרת.

אתרטון למד מוזיקה בפיצוויליאם קולג' באוניברסיטת קיימברידג' בשנים 1962-66 ובאקדמיה המלכותית למוזיקה. בשנת 1967 הכניס אותו גאורג שולטי לסגל של קובנט גארדן, שם ניצח לראשונה על טרובאדור בשנת 1968 וכיהן כמנצח הבית עד 1980. בשנת 1976 הופיע לראשונה בלה סקאלה ובשנת 1978 באופרה של סן פרנסיסקו. בשנים 1968 עד 1973 ושוב מ-1980 עד 1983 כיהן כמנהל מוזיקלי של הסינפונייטה של לונדון. בתקופת כהונתו השנייה בסינפונייטה כיהן במקביל גם כמנהל מוזיקלי של התזמורת הפילהרמונית המלכותית של ליברפול, שם המשיך וכיהן כמנצח אורח ראשי בשנים 1983 עד 1986. באותן שנים היה גם המנהל המוזיקלי של התזמורת הסימפונית של סן דייגו. בשנת 1989 התמנה למנהלה המוזיקלי של התזמורת הפילהרמונית של הונג קונג ואף ייסד את פסטיבל "בעיקר מוצרט" בסן דייגו. בשנת 1991 ניצח בקובנט גארדן על הפקה בימתית מלאה של "ההוגנוטים" מאת מאיירבר, הראשונה בלונדון מאז מלחמת העולם השנייה. 

אתרטון התבלט בהתלהבותו למוזיקה חדישה, שהתבטאה בין השאר בביצועי בכורה ל"הלוויתן" של ג'ון טאוונר (1968), "פאנץ' וג'ודי" של הריסון ברטוויסל (1968) ו"אנו באים אל הנהר" של הנס ורנר הנצה (1976). כמו כן ערך והקליט את מכלול יצירותיו של שנברג להרכב קאמרי והקליט יצירות משל לאוש יאנאצ'ק, מוצרט, שוברט, וייל ואחרים עם תזמורות ידועות-שם. פרשנותו ל"המלך פריאם" של מייקל טיפט זכתה לשבחי המלחין.

==קישורים חיצוניים==

==הערות שוליים==

קטגוריה:מנצחים בריטים
קטגוריה:בריטים שנולדו ב-1944
לוי שאול

לוי שאול (נולד ב-1932) היה נציב בתי הסוהר וניצב במשטרת ישראל.

==ביוגרפיה==

שאול נולד במצרים בשם לואי סאול ולאחר הקמת מדינת ישראל היה בין העצורים באבו קיר (בקרבת אלכסנדריה).

שירת במשטרת ישראל ובשנים 1967–1970 היה מפקד משטרת נצרת, בדרגת פקד. בסוף שנת 1970 יצא לקורס קצינים בכירים. באוקטובר 1978 מונה למפקד מרחב השרון. בשנת 1979 קידם את הרעיון של שירות לאומי של בנות דתיות במשטרה. בספטמבר 1981, בעקבות השעייתו של דוד פרנקו, מונה שאול לממלא מקום מפקד מרחב הגליל. בסוף 1981 מונה לסגן מפקד מחוז הצפון. בשנת 1984 מונה לנשיא בית הדין למשמעת ששפט את אסף חפץ. בשנים 1985–1987 שימש כמפקד מחוז הצפון.

בשנת 1988, עם פרישתו מהמשטרה מונה לראש שירות בתי הסוהר ושימש בתפקיד עד 1991. בתחילת 1990 הוא הועלה לדרגת רב-גונדר על ידי שר המשטרה חיים בר-לב. בתקופתו נותר מדרג אגפי בבתי הסוהר להקלה על צפיפות האסירים וכן הושלמה חקיקת חוק חלופות למאסר בעבודות לתועלת הציבור. בפן הארגוני הועלו התנאים הנדרשים להכשרה כסוהרים והוחלף צבע המדים מירוק לכחול. זמן קצר לאחר סיום תפקידו מונה על ידי מנכ"ל משרד המשטרה לראשות ועדה לבחינת חלוקה לאגפים בבתי מעצר, כנהוג בבתי הסוהר.

לאחר סיום תפקידיו בכוחות הביטחון מונה ליועץ לעניין בתי סוהר של השר לביטחון פנים ועמד בראש ועדות חקירה שונות. בשנת 1996 עמד בראש ועדת בדיקה למקרה בריחה של אסירים מכלא אשמורת. בשנת 2000 מונה שאול לראשות ועדת חקירה לבדיקת מקרה מוות של אסיר מאיידס. בשנת 2002 עמד בראש ועדת חקירה לבדיקת מקרה בריחה של אסירים ביטחוניים. בתקופת כהונתה של אורית אדטו כנציבת שירות בתי הסוהר ואיומים על חייה מונה על ידי השר לביטחון פנים לבחון דרכים לשיפור מערך האבטחה של הנציבה.

==הערות שוליים==

קטגוריה:נציבי בתי הסוהר
קטגוריה:ניצבי משטרת ישראל
קטגוריה:מפקדי מחוז הצפון במשטרת ישראל
קטגוריה:ישראלים ילידי מצרים
קטגוריה:עולים לאחר קום המדינה: 1948–1950
קטגוריה:עובדי המשרד לביטחון הפנים
קטגוריה:ישראלים שנולדו ב-1932
קול הדף

קול הדף הוא ארגון יהודי חרדי, שהוקם בידי יצחק ברוידא (גבאי האדמו"ר מגור) ופתחיה ליצמן (אחיו של יעקב ליצמן). הארגון פועל להפצת שיעורי הדף היומי באמצעות הטלפון, וכן שיעורי תורה ויהדות (אודיו) מגוונים, חיים ומוקלטים, באמצעים מגוונים. השיעורים המופצים ניתנים על ידי מגוון גדול של רבנים, חלקם ידועים ביותר.

שיעורי הדף היומי בתלמוד הבבלי מוקלטים משיעוריו של הרב מיכל זילבר, והשיעורים בדף היומי בתלמוד הירושלמי מוקלטים משיעוריו של הרב ישראל דנדרוביץ. שיעורי המשנה היומית מוקלטים משיעוריו של הרב מיכל זילבר (באידיש) ומשיעוריו של הרב מרדכי גליס (ביידיש ובעברית). השיעורים ידועים בהגשתם הבהירה והמובנת, דבר המאפשר את השמעת השיעורים במערכת הטלפונית במהירויות שונות לפי בחירת המאזין.

השיעורים מיועדים לקהלי יעד שונים (אברכים בני תורה, ציבור עממי, נשים וילדים) והם נאמרים במספר שפות, בהן עברית, יידיש, אנגלית ורוסית.
הארגון מפיץ את השיעורים במספר אופנים:
* המערכת הממוחשבת בטלפון באמצעות קווי מידע קולי בעלי מספרי טלפון נייחים, קליטים, עם אפשרויות של הרצת שיעור קדימה ואחורה, ועוד פונקציות מתקדמות.
* ספריות שבהן אפשר לקבל את השיעורים על גבי תקליטורים וקלטות.
* עמדות הטענה במקומות מרכזיים רבים שאליהן ניתן לחבר נגנים באמצעות כבלי USB ו'להטעינם' בשיעורים הרצויים בפורמט MP3.

בנוסף ניתן להאזין במערכת הטלפונית לשיעורי "קול היהדות" ולשיעורי "קול כבודה" לנשים.

==ראו גם==
*קול הלשון
*קול המשנה

==קישורים חיצוניים==
* 
* [http://www.shtaygen.co.il/?CategoryID=1181 קול הדף], באתר שטייגן.
* 

קטגוריה:ארגונים תורניים בישראל
קטגוריה:הדף היומי
שושנה בוקובזה

שושנה בוקובזה (נולדה במרץ 1959 בספאקס, תוניסיה) היא סופרת יהודיה-תוניסאית-צרפתית.

עלתה לישראל בגיל 17 ולמדה מתמטיקה ופיזיקה בירושלים.

== ספריה ==
* "קיץ בירושלים", Un été à Jérusalem, הספר זכה לפרס הים התיכון, (Prix Méditerranée) בשנת 1986.
* "הזעקה" Le Cri הספר הגיע לשלב הגמר בתחרות "פרס לנשים" Prix Fémina" בשנת 1987.
* "העשבים המרים", Les herbes amères .
* "בל קנטו", Bel Canto .
* "מפתח השירה", La clef des chants.
* "אהבת אב" Pour l'amour du père, בשנת 1998. 
* "תחת הכוכבים" Sous les étoiles בשנת 2002.
* "כאשר התנ"ך חולם" Quand la bible rêve, בשנת 2005.
* "היום השלישי" Le Troisième Jour בשנת 2010.

== תסריט ==
* כרטיס הלוך-חזור 2005, השתתפה גם בבימוי הסרט, בהפקת פריז-ברצלונה, Paris-Barcelone Films productions.

==קישורים חיצוניים==

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:ישראליות ילידות תוניסיה
קטגוריה:ישראלים ילידי תוניסיה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1959
קטגוריה:ישראלים שנולדו ב-1959
קטגוריה:זוכי פרס הים התיכון
שדרת הקוסמונאוטים

שדרת הקוסמונאוטים (רוסית: Аллея Космонавтов) היאשדרת זיכרון רחבת ידיים לזכר כל הקוסמונאוטים בתקופת ברית המועצות באתר ההנצחה המרכזי לזכר אנשי החלל הרוסי במוסקבה. השדרה הוקמה בשנת 1972 והיא מובילה אל אנדרטת כובשי החלל ואל מוזיאון החלל הרוסי. השדרה משמשת להולכי רגל בלבד והיא מחברת את מוזיאון ואת האנדרטה אל תחנת הרכבת התחתית של מרכז התערוכה של כל רוסיה.

השדרה בנויה בצורת סמטה בתוך פארק המלווה אנדרטאות אבן הגדולות של דמויות חשובות בתוכנית החלל הסובייטית. בסופה של השדרה ניצב פסל ענק של קונסטנטין ציולקובסקי היושב לרגלי האנדרטה.

== אנדרטאות זיכרון בשדרה ==
* קונסטנטין ציולקובסקי
* יורי גגארין
* ולנטינה טרשקובה
* פאבל בלייב
* אלכסיי ליאונוב
* ולדימיר קומארוב
* ולנטין גלושקו
* מסטיסלב קלדיש
* סרגיי קורוליוב
* ולדימיר צ'לומיי

==גלריית אנדרטאות==
<gallery mode=packed heights="180px">
Памятник Циолковскому в москве на аллее космонавтов.jpg|קונסטנטין ציולקובסקי
1 DSC 0201.jpg|סרגיי קורוליוב
ГАГАРИН.jpg|יורי גגארין
ТЕРЕШКОВА.jpg|ולנטינה טרשקובה
ЛЕОНОВ.jpg|אלכסיי ליאונוב
БЕЛЯЕВ.jpg|פאבל בלייב
Келдыш пр-т Мира.jpg| מסטיסלב קלדיש
КОМАРОВ.jpg|ולדימיר קומארוב
Памятник В. Н. Челомею.jpg|ולדימיר צ'לומיי
Памятник В. П. Глушко.jpg|ולנטין גלושקו
</gallery>

== ראו גם ==
* אנדרטת כובשי החלל
* מוזיאון החלל הרוסי

==קישורים חיצוניים==

קוסמונאוטים
קטגוריה:תוכנית החלל הסובייטית
קטגוריה:קוסמונאוטים
קטגוריה:מוסקבה: אטרקציות תיירותיות